
Către,




BIROUL PERMANENT AL




CAMEREI DEPUTAŢILOR
Vă înaintăm, alăturat, raportul asupra proiectului de Lege pentru modificarea şi completarea art.15 din Legea nr.24/2007 privind reglementarea şi administrarea spaţiilor verzi din zonele urbane, trimis Comisiei pentru mediu şi echilibru ecologic cu adresa nr. PLx. 459 din 11 noiembrie 2013, înregistrat cu nr.4c-27/19/25.02.2014.
PREŞEDINTE,
CARMEN ILEANA MOLDOVAN


PARLAMENTUL ROMÂNIEI

CAMERA DEPUTAŢILOR
	Comisia pentru MEDIU şi echilibru ecologic

Bucureşti, 12.03.2014
Nr.4c-27/25



r a p o r t

asupra proiectului de Lege pentru modificarea şi completarea art.15 din Legea nr.24/2007 privind reglementarea şi administrarea spaţiilor verzi din zonele urbane
În conformitate cu prevederile art.95 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată spre dezbatere şi avizare în fond, în procedură obişnuită, cu proiectul de  Lege  pentru modificarea şi completarea art.15 din Legea nr.24/2007 privind reglementarea şi administrarea spaţiilor verzi din zonele urbane, trimis cu adresa nr. PLx.459 din 11 noiembrie 2013 şi înregistrat la Comisia pentru mediu şi echilibru ecologic cu nr.4c-27/19/25.02.2014.

Proiectul de lege a fost adoptat de Senat, în şedinţa din 6 noiembrie 2013.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
La întocmirea prezentului raport Comisia a avut în vedere:

- avizul favorabil al Consiliului Legislativ (nr.524/11.06/2013);
- avizul favorabil al Comisiei juridice, de disciplină şi imunităţi (nr. 4c-11/1281/12.11.2013);
- punctul de vedere favorabil al Guvernului (nr.1927 din 18.10.2013).
Prezentul proiect de lege are ca obiect de reglementare modificarea şi completarea Legii nr.24/2007 privind reglementarea şi administrarea spaţiilor verzi din intravilanul localităţilor, republicată, cu modificările şi completările ulterioare, în sensul ca deciziile de tăiere a arborilor sănătoşi din spaţiile verzi, luate la nivelul administraţiilor publice locale, să nu poată fi puse în aplicare decât după obţinerea avizului agenţiei judeţene pentru protecţia mediului.
În conformitate cu prevederile art. 61 din Regulamentul Camerei Deputaţilor, republicat, Comisia pentru mediu şi echilibru ecologic a examinat proiectul de lege în şedinţele din 25 februarie 2014 şi 11 martie 2014.
La lucrările Comisiei  din 25 februarie a.c. au participat ca invitaţi: Anne-Marie Jugănaru - secretar de stat în cadrul Ministerului Mediului şi Schimbărilor Climatice şi Horia Irimia - secretar de stat în cadrul Ministerului Dezvoltării Regionale şi Administraţiei Publice.
Din numărul total de 20 membri ai Comisiei pentru mediu şi echilibru ecologic au participat la şedinţă 18 deputaţi.

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, adoptarea  proiectului de Lege pentru modificarea şi completarea art.15 din Legea nr.24/2007 privind reglementarea şi administrarea spaţiilor verzi din zonele urbane, cu amendamente admise şi amendamente respinse prezentate în Anexele nr.1 şi nr.2 la prezentul raport.
 În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,
	SECRETAR,

	CARMEN ILEANA MOLDOVAN
	VASILE DANIEL SUCIU


ANEXA nr.1  

AMENDAMENTE ADMISE
În urma dezbaterilor, membrii Comisiei au admis următoarele amendamente:
	Nr.

crt.
	Text Legea nr.24/2007
	Text Senat
	Text propus de Comisie

(autorul amendamentului)


	Motivarea amendamentelor

	1. 
	
	LEGE

pentru modificarea şi completarea art.15 din Legea nr.24/2007 privind reglementarea şi administrarea spaţiilor verzi din zonele urbane

	LEGE

pentru modificarea şi completarea Legii nr.24/2007 privind reglementarea şi administrarea spaţiilor verzi din intravilanul localităţilor
Autor: Comisia pentru mediu şi echilibru ecologic


	Tehnică legislativă

	2. 
	
	
Articol unic.- Articolul 15 din Legea nr.24/2007 privind reglementarea şi administrarea spaţiilor verzi din zonele urbane, publicată în Monitorul Oficial al României, Partea I, nr.36 din 18 ianuarie 2007, cu modificările şi completările ulterioare, se modifică şi se completează după cum urmează:
	
Articol unic.- Legea nr.24/2007 privind reglementarea şi administrarea spaţiilor verzi din intravilanul localităţilor, republicată în Monitorul Oficial al României, Partea I, nr.764 din 10 noiembrie 2009, cu modificările şi completările ulterioare, se modifică şi se completează după cum urmează:

Autor: Comisia pentru mediu şi echilibru ecologic

 
	Tehnică legislativă

	3. 
	
Art. 12 - (1)Întreţinerea spaţiilor verzi se asigură de către proprietarii şi administratorii acestora.
   (2)Proprietarii şi administratorii de spaţii verzi cu arbori şi arbuşti sunt obligaţi să realizeze măsurile de întreţinere a acestora.

   (3)Proprietarii şi administratorii de spaţii verzi sunt obligaţi să asigure măsurile privind siguranţa persoanelor care pot fi afectate de ruperile şi desprinderile arborilor şi elementelor acestora, ca urmare a gradului de îmbătrânire avansat sau a stării fitosanitare precare.

  (4)Proprietarii şi administratorii de spaţii verzi sunt obligaţi să asigure drenarea apelor în exces de pe suprafaţa spaţiilor verzi, în reţeaua de preluare a apelor pluviale.

 (5) În cazul arborilor ornamentali (tei, salcâm, castan, arţar, mesteacăn, stejar) plantaţi pe spaţiile verzi din domeniul public, precum şi al celor plantaţi în aliniamente în lungul bulevardelor şi străzilor, pe terenurile din zonele urbane şi rurale, este interzisă intervenţia cu tăieri în coroana acestora, cu excepţia lucrărilor de eliminare a ramurilor uscate sau a celor care afectează siguranţa traficului pietonal şi rutier, a imobilelor aflate în apropiere, precum şi a celor de pe traseul reţelelor aeriene.


	
___________
	        Nemodificat


Nemodificat
          Nemodificat

          Nemodificat

        Nemodificat

         1.
La articolul 12, după alineatul (5) se introduce un nou alineat, alineatul (6), cu următorul cuprins:

(6) Deciziile luate la nivelul administraţiilor publice locale de taiere a arborilor sănătoşi din spatiile verzi, astfel cum sunt definite la art.3, aflate pe terenurile din zonele urbane, se pun în aplicare numai după obţinerea avizului emis de Agenţiile judeţene pentru protecţia mediului respectiv a municipiului Bucureşti. 
Autor: Comisia pentru mediu şi echilibru ecologic


	Pentru a respecta prevederile art.62 din Legea nr.24/2000, republicată, cu modificările şi completările ulterioare, apreciem că textul propus s-ar încadra tematic în cuprinsul art.12.


	4. 
	Art.15.- Controlul realizării măsurilor de protecţie a spaţiilor verzi este exercitat de instituţiile abilitate de autoritatea publică centrală pentru protecţia mediului, autoritatea publică centrală pentru administraţie şi interne, autorităţile administraţiei publice locale şi de unităţile fitosanitare locale pentru protecţia plantelor.


	Art.15. - (1) Controlul realizării măsurilor de protecţie a spaţiilor verzi, în funcţie de locaţia acestora, este exercitat de instituţiile abilitate de autoritatea publică centrală pentru protecţia mediului, autoritatea publică centrală pentru administraţie şi interne, autorităţile administraţiei publice locale şi de unităţile fitosanitare locale pentru protecţia plantelor.


(2) Deciziile de tăiere a arborilor sănătoşi din spaţiile verzi, luate la nivelul administraţiilor publice locale, vor fi puse în aplicare numai cu avizul obligatoriu de la Agenţia Judeţeană pentru Protecţia Mediului.


	       2. Articolul 15 se modifică şi va avea următorul cuprins :


Art.15. - Controlul realizării măsurilor de protecţie a spaţiilor verzi, în funcţie de locaţia acestora, este exercitat de instituţiile abilitate de autoritatea publică centrală pentru protecţia mediului, autoritatea publică centrală pentru dezvoltare regională şi administraţie publică, autorităţile administraţiei publice locale şi de unităţile fitosanitare locale pentru protecţia plantelor.
Se elimină.
Autor: Comisia pentru mediu şi echilibru ecologic



	

	5. 
	
Art.23.- (1) Nerespectarea prevederilor prezentei legi constituie contravenţie şi se sancţionează cu amendă contravenţională după cum urmează:
.........................................
d) de la 20.000 lei la 40.000 lei pentru persoanele fizice şi de la 40.000 lei la 70.000 lei pentru persoanele juridice, pentru încălcarea prevederilor art.12 alin.(5);
	
	
Nemodificat


3. La articolul 23, litera d) a alineatului (1) se modifică şi va avea următorul cuprins:

.........................................
d) de la 20.000 lei la 40.000 lei pentru persoanele fizice şi de la 40.000 lei la 70.000 lei pentru persoanele juridice, pentru încălcarea prevederilor art.12 alin.(5) şi (6).
Autori: deputaţi Máté András Levente şi Cseke Attila - Grupul parlamentar al UDMR
	Deteriorarea şi/sau dispariţia unor spaţii verzi constituie pierderi irecuperabile cu efecte negative în special asupra stării de sănăttae a cetăţenilor, totodată ştirbeşte în mod grav menţinerea echilibrului ecologic constituind o faptă foarte gravă care trebuie sancţionată corespunzător, cu amendă.




ANEXA nr.2
AMENDAMENT RESPINS
În urma dezbaterilor, membrii comisiei au respins următorul amendament:

	Nr.

crt.
	Text proiect de lege
	Text amendament propus

(autorul amendamentului)

 
	Motivarea amendamentului
	Camera Decizională

	0
	1
	2
	3
	4

	1. 
	__________________
	
După alineatul (8) al articolului 18, se introduce un alineat nou, alin.(9), cu următorul cuprins:


(9) Prin excepţie de la prevederile alin.(5), este permisă schimbarea destinaţiei terenurilor proprietate privată, prevăzute în planurile de urbanism ca zone verzi, cu obligaţia amenajării ca spaţiu verde a unui teren echivalent ca suprafaţă, indicat de către autoritatea administraţiei publice locale, sau cu obligaţia menţinerii ori amenajării din suprafaţa terenului a unui procent de 15% de spaţiu verde. 

(Autor: Comisia pentru administraţie publică şi amenajarea teritoriului)


	a) argumente pentru susţinere

     Protecţia mediului înconjurător este şi trebuie să rămână unul din obiectivele principale ale statului român, ca element al dezvoltării durabile al societăţii. Regimul juridic al spaţiilor verzi trebuie corelat cu interesele publice şi cu protecţia dreptului de proprietate privată, iar interdicţia de a schimba destinaţia terenurilor prevăzută în documentaţiile de urbanism ca spaţii verzi poate genera în practică, efecte economico-sociale cu un impact semnificativ negativ.

Asigurarea unor parcuri, grădini sau alte spaţii publice este obligaţie a autorităţilor administraţiei publice şi în lipsa fondurilor necesare, ea poate fi transferată persoanelor fizice sau juridice care pot beneficia de prevederile prezentei legi. Prin obligaţia celor care solicită schimbarea destinaţiei terenurilor la realizarea de spaţii verzi în cuantum de 15% din suprafaţa solicitată spre schimbare, poate creşte rapid şi spectaculos suprafaţa spaţiilor verzi din România.

b) argumente pentru    respingere

      In conformitate cu prevederile OUG nr.195/2005 privind protecţia mediului, aprobată de Legea nr.265/2006, cu modificările şi completările ulterioare, schimbarea destinaţiei terenurilor amenajate ca spaţii verzi şi/sau prevăzute ca atare în documentaţiile de urbanism, reducerea suprafeţelor  acestora ori strămutarea lor este interzisă, indiferent de regimul juridic al acestora.


	Camera Deputaţilor


PAGE  
8

